| *Delphinus capensis* |
| --- |
| 
Tamaño comparado co dun humanoTamaño comparado co dun humano |
| Estado de conservación |
| Datos insuficientes |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Eutheria |
| Orde: | Cetacea |
| Suborde: | Odontoceti |
| Infraorde: | Delphinida |
| Superfamilia: | Delphinoidea |
| Familia: | Delphinidae |
| Subfamilia: | Delphininae |
| Xénero: | *Delphinus* |
| Especie: | ***D. capensis*** |

 |
| Nome binomial |
| *Delphinus capensis*Gray, 1828  |
| Distribución de Delphinus capensisDistribución de *Delphinus capensis*Distribución de *Delphinus capensis* |
| Sinonimia |
| Referencia:* *Delphinus bairdii* Dall, 1873
* *Delphinus major* Gray, 1866
* *Delphinus tropicalis* van Bree, 1971
 |

Grupo de *Dlephinus capensis*.
***Delphinus capensis*** Gray, 1828, é unha especie de cetáceo odontoceto da familia dos delfínidos.

É un golfiño oceánico propio as augas tropicais e subtropicais achegadas ás costas de do Pacífico, as costas africanas e suramericanas, o mar Vermello e o océano Índico.

Durante moitos anos non foi considerado como unha especie, senón como unha subespecie do golfiño común (*Delphinus delphis*).

Taxonomía
---------

A especie foi definida por John Edward Gray en 1828, en *Spicilegia Zoologica*, **1**: 1-2, tab. 2.

Pero até 1994, cando se recoñeceu como especie diferente a *Delphinus capensis*, críase que era a única especie do xénero *Delphinus*.

Posteriormente, en 1971, van Bree definu unha terceira especie, *Delphinus tropicalis*, pero na actualidade non é admitida pola comunidade científica, e os ictiólogos considérana como unha subespecie de *Delphinus capensis*, clasificada hoxe como *Delphinus capensis tropicalis* Jefferson & Van Waerebeek, 2002.

Características
---------------

*Delphinus capensis* é un golfiño oceánico de mediano tamaño, en xeral máis pequeno que o golfiño común.

Os adultos miden entre 1,9 e 2,5 m de lonxitude, e poden pesar entre 80 e 235 kg; porén, o peso máis frecuente flutúa entre os 80 e os 150 kg.

Os machos Os machos son lixeiramente máis grandes e pesados que as femias.

O corpo é esvelto, hidrodinámico, delgado, máis que o do golfiño común, e ten un fociño longo, tamén máis longo que o daquel, e de cor gris escura ou negra, aínda que pode ter a punta branca; hai unha pregadura ben marcada entre o bico e a fronte, que descende desde o alto da cabeza en suave declive.

Na boca teñen entre 80 e 120 dentes cónicos, pequenos, simliares (homodonte), en cada maxilar.

Presentan unha aleta dorsal alta, situada no centro do lombo, e de forma que pode variar entre a falciforme á case triangular, e a súa cor pode oscilar entre a negra a practicamente a branca agrisada, cos bordos máis escuros, grises ou negros. As aletas pectorais son relativamente pequenas, anchas, de cor negra ou gris, e cos extremos lixeiramente acabados en punta; os bordos da punta son convexos. O pedúnculo caudal é fino, de cor gris clara, e a aleta caudal é de cor gris escura ou negra, cunha lixeira fendedura separando os dous lobos, que teñen os extremos dirixidos cara a atrás e están rematados en punta.

A coloración é moi vistosa, semellante á de *Delphiunus capensis*, pero máis apagada, co lombo gris, negro, negro purpúreo ou apardazado, que forma unha "V" ou unha "X" debaixo da aleta dorsal, como *debuxando a súa sombra* (deseño denominado "en reloxo de area"), que se vai aclarando no pedúncluo caudal. O ventre é branco ou de cor crema, que se ve interrompida por unha ou dúas liñas amarelas ou gises, descontinuas; na rexión torácica dos flancos presenta unha mancha (o chamado *parche torácico*) de cor amarelada ou crema torrada. Ao redor dos ollos levan un anteface negro, que se prolonga ata o bico. Presentan, tamén, unha estreita banda escura desde a aleta pectoral ata o centro do maxilar inferior.

Bioloxía
--------

*Artigo principal**:* Golfiño común#Bioloxía.
Semellante á do golfiño común.

Diferenzas entre as dúas especies do xénero *Delphinus*
-------------------------------------------------------

*Artigo principal**:* Golfiño común.
Golfiños comúns.
As dúas especies do xénero *Delphinus* son moi semellantes; tanto que, como quedou dito, durante moito tempo se consideraron conespecíficas.

A diferenza máis evidente entre o *Delphinus delphis* e *Delphinus capensis* é a lonxitude e a anchura do peteiro. Porén, hai tamén outros trazos distintivos.

*Delphinus delphis* ten o corpo algo máis repoludo, a cabeza máis arredondada, un debuxo máis coplexo no seu bico, o anteface máis chamativo, unha banda máis estreita entre a mandíbula interior e as aletas pectorais e unhas cores máis brillantes, e adoita vivir máis lonxe das costas.

*Delphinus capensis* ten un perfil máis fino, pouco ou nada de branco entre o ollo e a aleta pectoral, a fronte máis suave, o debuxo do bico moito máis simple e unhas cores máis apagadas, e normalmente vive máis cerca da costa. Tamén hai diferenzas de comportamento entra ambas as especies.

Subespecies
-----------

Recoñécense dúas subespecies:

* *Delphinus capensis* Gray, 1828
	+ *Delphinus capensis capensis* Jefferson & Van Waerebeek, 2002 — do Pacífico, as e as costas africanas e suramericanas
	+ *Delphinus capesis tropicalis* Jefferson & Van Waerebeek, 2002 — do mar Vermello e o océano Índico

A primeira identificouse na costa leste de Suramérica, África occidental, suroeste do Xapón, Corea, noroeste de Taiwán, as costas de California até o sueste de México, o Perú e Suráfrica.

A segunda distribúese polas costas do Índico|Indo-Pacífico, desde o mar Vermello e Somalia, até Taiwán occidental, suroeste da China e Indonesia, incluíndo o golfo Pérsico e o golfo de Tailandia.

Estado de conservación
----------------------

Aínda que a especie está moi estendida e abundante, é probábel que os seus efectivos experimentaran nas últimas décadas aumentos ou descensos de centos de miles de individuos en diversas zonas (especialmente no oeste de África, nas costas orientais e occidentais de Sudaméica e do sueste de Asia) onde se sabe de capturas incidentais nas pescarías nun número descoñecido, pero que posibelmente sexa de gran magnitude, polo que é difícil facer unha avaliación fiábel dos efectos sobre a especie. Por iso, *Delphinus capensis* foi catalogado pola UICN en 2008 como *DD* (*datos insuficientes*).

Notas
-----

1. ↑  Hammond, P.S. Bearzi, G. Bjørge, A. Forney, K. Karczmarski, L. Kasuya, T. Perrin, W.F. Scott, M.D. Wang, J.Y. Wells, R.S. & Wilson, B. (2008). "Delphinus capensis". *Lista Vermella da IUCN de Especies en Perigo* (en inglés). IUCN 2008. Consultado o 7 October 2008.
2. 1 2  *Delphinus capensis* Gray, 1828 en ITIS.
3. 1 2 3  Don E. Wilson & DeeAnn M. Reeder, ed. (2005). *Mammal Species of the World. A Taxonomic and Geographic Reference* (3 ed.). Johns Hopkins University Press. p. 2.142. ISBN 0801882214.
4. 1 2 3 4 5  Hammond, P. S. Bearzi, G. Bjørge, A. Forney, K. Karczmarski, L. Kasuya, T. Perrin, W. F. Scott, M. D. Wang, J. Y. Wells, R. S. & Wilson, B (asesores) (2008): *Lista vermella* Arquivado 18 de setembro de 2018 en Wayback Machine. de especies ameazadas da UICN.
5. 1 2  WoRMS
6. ↑  Shirihai, H. & Jarrett, B. (2006). *Whales, Dolphins and Other Marine Mammals of the World*. pp. 174–176. ISBN 0-691-12757-3.
7. 1 2 3 4  Carwardine, M. (1995), pp. 164-167.
8. ↑  Reeves, Stewart, Clapham, Powell (2002). *Guide to Marine Mammals of the World*. p. 388. ISBN 0-375-41141-0.
9. ↑  "The Common Dolphin". Arquivado dende o orixinal o 19 de xuño de 2008. Consultado o 20 de setembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Delphinus capensis*** |

|  |  |
| --- | --- |
|  | Wikispecies posúe unha páxina sobre:  ***Delphinus capensis*** |

### Bibliografía

* Carwardine, Mark (1995): *Ballenas, delfines y marsopas. Guía visual de todos los cetáceos del mundo*. Barcelona: Ediciones Omega. ISBN 84-282-1037-3.
* Mead, J. G. e Brownell, R. L. Jr. (2005): "Order *Cetacea* en: Wilson, D. E. e Reeder, D. M. *Mammal Species of the World* (3rd ed.) Johns Hopkins University Press. pp. 723–743. ISBN 978-0-8018-8221-0.
* Perrin, William F.; Bernd Wursig e J. G.M. Thewissen (Eds.) (2008): *Encyclopedia of Marine Mammals*, Second Edition. Academic Press. ISBN 978-0-12-373553-9.
* Rice, Dale W. (1998): *Marine mammals of the world: systematics and distribution*. Society of Marine Mammalogy / Special Publication Number 4. ISBN 978-1-891276-03-3.
* Stewart, Brent S.; Phillip J. Clapham, James A. Powell e Randall R. Reeves (2002): *National Audubon Society Guide to Marine Mammals of the World*. ISBN 0-375-41141-0.

### Outros artigos

* Cetáceos
* Odontocetos
* Delfínidos
* Golfiño común
* *Delphinus*

### Ligazóns externas

* CCC - Chile
* CMMR Leviathan Chile
* Sociedad para la Conservación de Ballenas y Delfines / Whale and Dolphin Conservation Society (WDCS)
* Asociación Balfin - Conoce los cetáceos de Canarias
* Galería fotográfica da Asociación Balfin
* Sociedad Española de Cetáceos

|  |  |
| --- | --- |
| Control de autoridades | 
* Wd: Q604326
* MAG: 2909496884

 |

|  |  |
| --- | --- |
| Identificadores taxonómicos | 
* CMS: delphinus-capensis
* EOL: 313022
* EUNIS: 16445
* Fossilworks: 82064
* GBIF: 2440647
* iNaturalist: 41525
* ITIS: 555654
* MSW: 14300044
* NCBI: 103584
* SeaLifeBase: 69832
* Species+: 5623
* TAXREF: 361079
* WoRMS: 383816

 |